कृष्ण की मनमोहक झांकियां प्रस्तुत कर खेली फूलों की होली
युगचेतना वात्सल्य पीठ नालागढ़ के तत्वाधान में आयोजित तीन दिवसीय वात्सल्य सत्संग रविवार को 501 परिवारों के सामूहिक हवन यज्ञ दीदी मां की वात्सल्य वाणी से किए रामायण पाठ के साथ संपन्न हुआ। दीदी मां ने रामचरित मानस का पाठ पूर्ण करने वाले 501 परिवारों सहित सर्वमंगला मां के बीज मंत्रों के साथ पूर्ण हवन यज्ञ में आहूति डाली। दीदी मां साध्वी ऋतंभरा ने रामायण की अमृतवर्षा करते हुए उपस्थित श्रद्धालुओं को भाव विभोर कर दिया।
वहीं वृदावन से आए कलाकारों ने भगवान कृष्ण की मनमोहन झांकियां प्रस्तुत की ओर फूलों से होली खेली। साध्वी ऋतंभरा ने कहा कि रामचरित मानस आदर्श जीवन जीने का संदेश प्रदान करती है। रामायण में अयोध्या के राजपाठ को ठोकर मार अपने भाई को मनाने की परंपरा भ्रातृप्रेम का अदभुत उदाहरण है। केवट,जटायू ओर हतुमंत लाल के भाव तो नित्य नई ऊर्जा का संचार करते हैं। साध्वी ने भगवान राम के विवाह, राम का वन जाना, भरत का प्रभु राम को मनाना आदि प्रसंगों के माध्यम से सामाजिक समरसता भाईचारे का संदेश दिया। साध्वी संपूर्णा साध्वी शिरोमणि ने कहा कि युगचेतना वात्सल्य पीठ के इस आयोजन के साथ आपसी प्रेम, सहृदयता और स्वस्थ वातावरण निर्मित करने का प्रयास किया गया है।
hin_Deva hin_Deva hin_Deva